rejauldu/bengali-wikipedia huggingface dataset:
নর্দার্ন স্পটেড এস (বৈজ্ঞানিক নাম: Thoressa cerata (Hewitson)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।   আকার  নর্দার্ন স্পটেড এস এর প্রসারিত অবস্থায় ডানার আকার ৩৮ মিলিমিটার দৈর্ঘ্যের হয়।   বিস্তার  এই প্রজাতি ভারত এর সিকিম থেকে আসাম, পশ্চিমবঙ্গ, ভুটান এবং মায়ানমার এর বিভিন্ন অঞ্চলে দেখা যায়।  তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি
আব্দুল মান্নান চৌধুরী যিনি ছানু মিয়া নামে পরিচিত ছিলেন। বাংলাদেশের হবিগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন সিলেট-২১ আসনের সংসদ সদস্য ছিলেন।   প্রাথমিক জীবন  আব্দুল মান্নান চৌধুরী হবিগঞ্জের নবীগঞ্জে জন্মগ্রহণ করেন।   রাজনৈতিক জীবন  আব্দুল মান্নান চৌধুরী ১৯৩৬ সালে কলকাতায় জাহাজের শ্রমিক হিসেবে কর্মজীবন শুরু করেন। তিনি ১৯৪১ সালে ইংল্যান্ডে চলে যান। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-২১ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মৃত্যুর সাল অনুপস্থিত বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
thumb| পেদ্রো পার্দো দে সেলা রদ্রিগুয়েজ দে আগুইয়ার রিবাদেনেইয়ারা (মৃত্যু ৩ অক্টোবর ১৪৮৩), পঞ্চদশ শতকে জন্ম নেয়া গ্যালিসিয়ার একজন বিখ্যাত মার্শাল। তার পিতার নাম জোয়ান নুনেস পার্দো এবং মায়ের নাম দোনা তেরেসা রদ্রিগুয়েজ দে আগুইয়ার। সংক্ষেপে তাকে পেদ্রো পার্দো দে সেলা  নামে উল্লেখ করা হয়।  ক্যাথলিক শাসকের আদেশে মনডোনেডো ক্যাথেড্রালের সম্মুখে ১৪৮৩ সালে তাকে তার ছেলে সহ শিরোশ্ছেদ করে হত্যাMayán Fernandez, Francisco: The Marshal Pardo de Cela and the church of Mondoñedo in the light of new historical documents. Santiago: Charts A. 1.962. করা হয়।  জীবনী তিনি ১৪৪৫ সালের পরে ভিভেরোতে চলে আসেন। ১৪৭৪ সালে মেয়র হওয়ার পরে তিনি মার্শাল পদবি লাভ করেন। ১৪৭৬ সালে ক্যাথলিক রাজা তাকে পদ থেকে বহিষ্কার করেন। ১৪৭৮ সালে তাকে ভিভেরো থেকেও বহিষ্কার করা হয়। ক্যাথলিক রাজা সান্তা মার্তা দে অর্তিগুয়েরা এবং মনদোনেদো এর প্রশাসককে চিঠি দেন ফলে তারা তাকে শহরে প্রবেশে বাঁধা দেয়।  তথ্যসূত্র  বিষয়শ্রেণী:গ্যালিসিয়া বিষয়শ্রেণী:১৪৮৩-এ মৃত্যু বিষয়শ্রেণী:১৪২৫-এ জন্ম
গ্যালাপাগোস পেঙ্গুইন ( Spheniscus mendiculus ) হল ইকুয়েডরের গ্যালাপাগোস দ্বীপপুঞ্জ এর স্থানীয় একটি পেঙ্গুইন । এটি বিষুবরেখার উত্তরে পাওয়া একমাত্র পেঙ্গুইন।  বেশিরভাগই ফার্নান্দিনা দ্বীপ এবং ইসাবেলা দ্বীপের পশ্চিম উপকূলে বাস করে।   বাস্তুশাস্ত্র ও আচরণ  শিকার ও খাদ্য এদের প্যাডেলের মত ডানার সাহায্যে শিকারের দ্রুতগামী শিকারের পেছনে ভীষণ গতিতে ধাওয়া করতে পারে।https://academy.allaboutbirds.org/free-preview-joy-of-birdwatching/?utm_campaign=Merlin%20Lead%20Nurturing&utm_source=email&utm_medium=email&utm_term=joy_preview&utm_content=Email_4  জনসংখ্যা  গ্যালাপাগোস পেঙ্গুইনের গড় আয়ু ১৫ থেকে ২০ বছর পর্যন্ত কিন্ত পরিবেশগত কারণে ও শিকারের ফলে এদের গড় আয়ু কমে দাঁড়িয়েছে। আইইউসিএন এর তালিকায় বিপন্ন প্রজাতি হিসাবে লাল তালিকাভুক্ত, ২০১৮ সাল অবধি প্রায় ১২০০ পূর্ণবয়স্ক পেঙ্গুইন বেঁচে ছিল। এরাই সবথেকে বিরল পেঙ্গুইন প্রজাতি, হলুদ চোখের পেঙ্গুইন নয়।   তথ্যসূত্র   বিষয়শ্রেণী:১৮৭১-এ বর্ণিত পাখি
মোহাম্মদ মোস্তফা চৌধুরী (জন্ম: ২৪ জানুয়ারি, ১৯৪০ - মৃত্যু: ১২ সেপ্টেম্বর, ২০১৪) ছিলেন একজন বাংলাদেশি শিক্ষাবিদ এবং বাংলাদেশ সরকারি কর্ম কমিশনের (পিএসসি) প্রাক্তন চেয়ারম্যান। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগের অধ্যাপক ছিলেন।   প্রারম্ভিক জীবন  মোস্তফা চৌধুরী ১৯৪০ সালের ২৪ জানুয়ারি ফেনী জেলায় জন্মগ্রহণ করেন। তিনি নুরে আফজা চৌধুরীর সঙ্গে বিবাহবন্ধনে আবদ্ধ হন এবং তাদের দুই ছেলে ও এক মেয়ে রয়েছে।   কর্মজীবন  মোস্তফা চৌধুরী ১৯৬৬ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসেবে তার শিক্ষকতা জীবন শুরু করেন এবং পরবর্তীতে বিভাগের প্রধান হন। ২০০৬ সালে তিনি শিক্ষকতা থেকে অবসর গ্রহণ করেন। তিনি ঢাকা বিশ্ববিদ্যালয় শিক্ষক সমিতি এবং বাংলাদেশ বিশ্ববিদ্যালয় শিক্ষক ফেডারেশনের প্রাক্তন সভাপতি ছিলেন।  ১৯৯৮ সালের ২৫ মার্চ, তিনি রাষ্ট্রপতির দ্বারা পিএসসি'র ৮ম চেয়ারম্যান হিসেবে নিয়োগপ্রাপ্ত হন। তিনি সৈয়দ মুহাম্মদ আবুল ফয়েজ-এর স্থলাভিষিক্ত হন এবং ২০০২ সালের ২৩ জানুয়ারি পর্যন্ত দায়িত্ব পালন করেন। তার পরে জেড. এন. তাহমিদা বেগম তার স্থলাভিষিক্ত হন।  ২০১২ সালের ফেব্রুয়ারিতে, ২০০২ সালে অবৈধ নিয়োগের অভিযোগে দুর্নীতি দমন ব্যুরোর একটি মামলায় তাকে অব্যাহতি দেওয়া হয়। মামলায় অভিযোগ করা হয়েছিল, তিনি ভুয়া মুক্তিযোদ্ধা সনদ এবং ভুয়া নৃগোষ্ঠীর পরিচয় ব্যবহার করে চারজনকে নিয়োগ দিয়েছিলেন। আদালত মুক্তিযোদ্ধা সনদ বৈধ প্রমাণিত করলেও নৃগোষ্ঠীর তথ্য ভুয়া ছিল।   মৃত্যু  মোস্তফা চৌধুরী ২০১৪ সালের ১২ সেপ্টেম্বর কানাডার টরন্টোতে মৃত্যুবরণ করেন। তার মৃত্যুতে প্রধানমন্ত্রী শেখ হাসিনা শোক প্রকাশ করেন এবং রাষ্ট্রবিজ্ঞানের অধ্যাপক হিসেবে তার গুরুত্বপূর্ণ অবদান ও সেবার প্রশংসা করেন।  তথ্যসূত্র  বিষয়শ্রেণী:বাংলাদেশি সরকারি কর্মকর্তা বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:রাষ্ট্রবিজ্ঞানের শিক্ষক বিষয়শ্রেণী:১৯৪০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ফেনী জেলার ব্যক্তি
ঝিলিমিলি কাজী নজরুল ইসলাম রচিত প্রথম নাট্যগ্রন্থ। এটি ১৯৩০ সালে (১৩৩৭ বঙ্গাব্দের অগ্রহায়ণ মাসে) গ্রন্থাকারে প্রকাশিত হয়। এতে ঝিলিমিলি, সেতুবন্ধ ও শিল্পী নামে তিনটি ছোট নাটক রয়েছে। বাস্তবজীবনে প্রেম ও বিরহ ঝিলিমিলি নাটকের উপজীব্য বিষয়। সেতুবন্ধ তিনটি দৃশ্যবিশিষ্ট একাঙ্কিকা। এই নাটকে প্রকৃতির প্রতিবাদী সত্ত্বা তুলে ধরা হয়েছে। পদ্মার উপর সেতু নির্মাণে পদ্মার প্রতিবাদ ও পরিশেষে প্রকৃতির বিজয় এই নাটকের প্রধান বিষয়বস্তু। শিল্পী নাটকে নজরুলের কবিসত্ত্বা ও শিল্পীস্বত্ত্বার মধ্যে বিরোধ ও সমন্বয় তুলে ধরেছেন।  প্রধান চরিত্র ঝিলিমিলি  ফিরোজা  হাবীব  মীর্জা সাহেব  টেলিভিশন নাটক ঝিলিমিলি টিভি নাটক পরিচালনা করেন আবুল হায়াত। এতে কেন্দ্রীয় চরিত্র ফিরোজার ভূমিকায় অভিনয় করেন নাদিয়া। শিল্পী টিভি নাটকটির চিত্রনাট্য রচনা করেন গীতালি হাসান এবং পরিচালনা করেন মুশফিকুর রহমান। এতে প্রধান চরিত্রে অভিনয় করেন আরিফিন শুভ, রোমানা, নওশিন।  তথ্যসূত্র  বহিঃসংযোগ  রকমারি.কম-এ ঝিলিমিলি  বিষয়শ্রেণী:১৯৩০-এর নাটক নাটক বিষয়শ্রেণী:বাংলা নাটক
thumb|upright=1.5|ক্যানন মিটারিং মোড আইকন। ১ - কেন্দ্রের ওজনযুক্ত; ২ - স্পট মিটারিং; ৩ - আংশিক মিটারিং; ৪ - ম্যাট্রিক্স (মূল্যায়নকারী) মিটারিং এক্সপোজারের পরিমাপ। এর ফলে ফটোগ্রাফারের ইচ্ছা মতো হাইলাইট ও শ্যাডোর ব্যবহার করা যায়। অনেক আধুনিক ক্যামেরায় মিটার আর এক্সপোজার নির্ধারণ স্বয়ংক্রিয়ভাবে হয়ে থাকে। স্বয়ংক্রিয় এক্সপোজারের আগে সঠিক এক্সপোজারটি পাওয়া যায় একটি পৃথক লাইট মিটারিং যন্ত্রের মাধ্যমে অথবা সঠিক সেটিং সম্পর্কে ফটোগ্রাফারের জ্ঞান বা অভিজ্ঞতার মাধ্যমে। আলোর পরিমাণকে ব্যবহারযোগ্য অ্যাপারচার ও শাটার স্পিডে ধরতে মিটারকে ফিল্ম বা সেন্সরের আলোক-সংবেদনশীলতার সঙ্গে খাপ খাইয়ে নিতে হয়। এটি করা হয় মিটারের মধ্যে "ফিল্ম স্পিড" বা আইএসও সেন্সিটিভিটির মাধ্যমে।  বিষয়শ্রেণী:আলোকচিত্রগ্রহণ
প্রথম এরোপস () ম্যাসিডন শাসনকারী আর্গিয়াদ রাজবংশের সপ্তম রাজা ছিলেন।   পরিচয়  ৬০২ খ্রিস্টপূর্বাব্দে ইলিরিয়দের সঙ্গে যুদ্ধে পিতা প্রথম ফিলিপের মৃত্যু হলে তার শিশুপুত্র প্রথম এরোপস যুদ্ধদীর্ণ ম্যাসিডনের অধিপতি ঘোষিত হন। এই সময় ম্যাসিডোনিয়রা থ্রেস ও ইলিরিয়রা যুদ্ধে বারংবার পরাজিত হওয়ার পর সেনাবাহিনী শিশু প্রথম এরোপসকে সামনে রেখে যুদ্ধে অবতীর্ণ হয় এবং থ্রেস ও ইলিরিয়দের ম্যাসিডন থেকে হঠিয়ে দিতে সক্ষম হয়। প্রথম এরোপসের জীবন সম্বন্ধে এই ঘটনার চেয়ে বেশি কিছু জানা যায় না।Farr, Edward History of the Macedonians (Robert Carter & Brothers, New York, 1850), pg. 37   তথ্যসূত্র   বিষয়শ্রেণী:আর্গিয়াদ রাজবংশ
মোঃ নজরুল ইসলাম বাংলাদেশ সিভিল সার্ভিসের একজন কর্মকর্তা যিনি সড়ক পরিবহন ও মহাসড়ক বিভাগের সচিব ছিলেন।  প্রারম্ভিক জীবন মোঃ নজরুল ইসলাম ৫ জুন ১৯৫৯ সালে তৎকালীন পাকিস্তানের পূর্ব পাকিস্তানের ময়মনসিংহ জেলার শেরপুর থানার চন্দ্রকোণায় মোঃ আনছার আলী এবং মোছাম্মাৎ রেজিয়া খাতুনের গৃহে প্রথম সন্তান হিসেবে জন্মগ্রহণ করেন। তিনি ঢাকা বিশ্ববিদ্যালয়ে ১৯৮২ সালে ইতিহাসে স্নাতক পাশ করার পর পরবর্তী বছরে স্নাতকোত্তর করতে ভর্তি হয়েছিলেন।  পেশাজীবন ইসলাম ১৯৮৪ সালের বিশেষ বাংলাদেশ সিভিল সার্ভিস ব্যাচে জনপ্রশাসন ক্যাডার হিসেবে যোগ দেন। তিনি বোদা, নবীগঞ্জ, বাহুবল ও হবিগঞ্জ সদর উপজেলার নির্বাহী কর্মকর্তা, ময়মনসিংহে যুব উন্নয়ন অধিদপ্তরের উপপরিচালক, নেত্রকোণায় জেলা পরিষদ নির্বাহী কর্মকর্তা, ময়মনসিংহের জোনাল সেটেলমেন্ট অফিসার, জাতীয় প্রাথমিক শিক্ষা একাডেমীর মহাপরিচালক, ঢাকা উত্তর সিটি কর্পোরেশনের প্রধান নির্বাহী কর্মকর্তা এবং ঢাকা দক্ষিণ সিটি কর্পোরেশনের প্রশাসক ছিলেন। তিনি অতিরিক্ত সচিব হিসেবে বাংলাদেশ সড়ক পরিবহন কর্তৃপক্ষের চেয়ারম্যান ছিলেন। ১৫ ডিসেম্বর ২০১৬ সালে ভারপ্রাপ্ত সচিব হিসেবে পরিকল্পনা কমিশনের সদস্য হওয়ার পর তিনি ১২ অক্টোবর ২০১৭ সালে সড়ক বিভাগের সচিব পদে এম এ এন ছিদ্দিকের স্থলাভিষিক্ত হোন। নভেম্বর ২০১৭ সালে চায়না হারবার ইঞ্জিনিয়ারিং কোম্পানি তাকে চায়ের প্যাকেটের ভেতর ১ লাখ মার্কিন ডলার ঘুষ হিসেবে দিলে সেটি পরে তৎকালীন সড়ক পরিবহন ও সেতুমন্ত্রী ওবায়দুল কাদেরের নির্দেশে চীনা দূতাবাসে ফেরত পাঠানোর ব্যবস্থা করা হয়। ৪ জুন ২০১৮ সালে তার অবসরে যাওয়ার কথা থাকলেও তাকে আরও ২ বছরের জন্য সড়ক বিভাগের সচিব হিসেবে চুক্তিভিত্তিক নিয়োগ দেওয়া হয়। ২০২০ সালে তার চুক্তির মেয়াদ আরও ২ বছর বাড়ানো হয়েছিল। ২১ মে ২০২২ সালে তাকে এ বি এম আমিন উল্লাহ নুরী দ্বারা প্রতিস্থাপিত করা হয়।  তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:শেরপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
অন্তরীয় () হল প্রাচীন ভারতে প্রচলিত থাকা শরীরের নিম্ন ভাগের একটি পোশাক। এটি সাদা বা রঙিন সুতির লম্বা একটি সেলাইবিহীন কাপড়। এটি দুই পায়ের মধ্যে দিয়ে পিছন দিকে নিয়ে গিয়ে পিছনে গুঁজে দেওয়া হয়। এটি পদদ্বয়কে ঢিলেঢালাভাবে আচ্ছাদিত করে, তারপর পায়ের সামনে লম্বাভাবে পাটে পাটে ঝুলন্ত অবস্থায় থাকে। একটি উত্তরী বা কায়াবন্ধ দিয়ে একে কোমরে সুরক্ষিত ভাবে বাঁধা থাকে।   ইতিহাস  অন্তরীয় হল একটি প্রাচীন পোশাক। রামায়ণ এবং মহাভারতে এই বস্ত্রের উল্লেখ পাওয়া যায়।ভারতীয় উপমহাদেশের ভাস্কর্যে হিন্দু দেবতাদের উত্তরীয় এবং অন্তরীয় পরিধান করতে দেখা যায়, বিশেষ করে দেখা যায় হিন্দু মন্দির এবং হিন্দু পঞ্জিকার ছবিতে।  মৌর্য ও শুঙ্গ যুগে (৩২১-৭২ খ্রিস্টপূর্বাব্দ), পুরুষ ও মহিলা উভয়েই ৩টি সেলাইবিহীন পোশাক পরিধান করতেন, যেগুলির নাম অন্তরীয়, মুরাজা এবং উত্তরীয়। সাদা রঙের সুতী, লিনেন বা মসলিন দিয়ে তৈরি প্রধান পোশাক ছিল অন্তরীয়। তাঁরা কখনও কখনও সোনা বা অন্যান্য মূল্যবান পাথর দিয়ে এটির উপর সূচিকর্ম করতেন। এটি একটি সেলাইবিহীন লম্বা কাপড়, যেটি কাছা শৈলীতে নিতম্বের চারপাশে ঘুরিয়ে পরা হত। এটি কোমর থেকে পায়ের গুল অথবা গোড়ালি পর্যন্ত প্রসারিত থাকত। এটি কোমরের চারপাশে একটি বন্ধনী দ্বারা সুরক্ষিত থাকত, যার নাম ভেতাকা, মুরাজা, পট্টিকা বা কাল্লাবুকা। তৃতীয় ভাগের পরিচ্ছদটির নাম উত্তরীয়। এটি সূক্ষ্ম সুতো বা সিল্ক থেকে তৈরি করা হত। কিন্তু নিম্নবিত্ত মানুষের জন্য এটি মোটা সুতো থেকে তৈরি করা হত। এটি শরীরের উপরের অংশ ঢেকে রাখার জন্য একটি দীর্ঘ চাদর হিসাবে ব্যবহৃত হত।  খ্রিস্টপূর্ব ৬ষ্ঠ শতাব্দীতে বৌদ্ধ পালি সাহিত্যে করা উল্লেখ অনুযায়ী, শাড়ি  () হল অন্তরীয়র একটি বিবর্তিত রূপ। এটি প্রাচীন যুগে মহিলারা পরিধান করতেন। তাঁদের পরিহিত তিন খণ্ড পোশাকের মধ্যে এটি একটি ছিল।Prachya Pratibha, 1978 "Prachya Pratibha, Volume 6", p. 121Agam Kala Prakashan, 1991 "Costume, coiffure, and ornaments in the temple sculpture of northern Andhra", p. 118   পরিভাষা  অন্তরীয়র জন্য সংস্কৃত শব্দটি হল অন্তরীয়া। সেই সময়ের মহিলাদের নিম্নাঙ্গের পোশাকগুলিকে বিভিন্নভাবে বিভিন্ন সাহিত্যে অম্বরা, অমসুকা, অন্তরীয়, নিবাসন, পরিধান, বাসনা, বস্ত্রম, ভাসা এবং শৌলি হিসাবে উল্লেখ করা হয়েছে।   ব্যবহার  অন্তরীয় সাধারণত সূক্ষ্ম তুলা বা সিল্কের তৈরি হত। এটি সাধারণত উত্তরীয়ের সঙ্গে পরিধান করা হত।   ছবিঘর    আরও দেখুন    উত্তরীয়  শাড়ি  চোলি  নিভি (বস্ত্র)   তথ্যসূত্র   বিষয়শ্রেণী:ভারতীয় পোশাক বিষয়শ্রেণী:হিন্দু ধর্মীয় পোশাক
নেপাল জাতীয় অনূর্ধ্ব-২০ ফুটবল দল হল নেপালের জাতীয় অনূর্ধ্ব-২০ দল যারা ফিফা অনূর্ধ্ব-২০ বিশ্বকাপ বাছাইপর্ব এবং এএফসি যুব চ্যাম্পিয়নশিপের পাশাপাশি অন্য যেকোনো অনূর্ধ্ব-২০ আন্তর্জাতিক ফুটবল টুর্নামেন্টে আন্তর্জাতিক ফুটবল প্রতিযোগিতায় নেপালের প্রতিনিধিত্ব করে। দলটি অল নেপাল ফুটবল অ্যাসোসিয়েশন দ্বারা নিয়ন্ত্রিত এবং এশিয়ান ফুটবল কনফেডারেশন (এএফসি) এর সদস্য। যুব দল সিনিয়র দলের পাশাপাশি কাঠমান্ডুর ত্রিপুরেশ্বরে অবস্থিত দশরথ রঙ্গশালা স্টেডিয়ামে তাদের হোম গেম খেলে।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  উত্তীর্ণ হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯   ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯   ২০১১   ২০১৩   ২০১৫   ২০১৭   ২০১৯   ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট   ০/২২     আরো দেখুন   নেপাল জাতীয় ফুটবল দল  নেপাল জাতীয় অনূর্ধ্ব-২৩ ফুটবল দল  নেপাল জাতীয় অনূর্ধ্ব-১৭ ফুটবল দল  এএফসি যুব চ্যাম্পিয়নশিপ  তথ্যসূত্র  বহিঃসংযোগ      গোল নেপাল: নেপাল অনূর্ধ্ব-১৯ প্রোফাইল   অনূর্ধ্ব-২০ ফুটবল বিষয়শ্রেণী:এশিয়ার জাতীয় অনূর্ধ্ব-২০ ফুটবল দল অনূর্ধ্ব-২০
আশরাফুল ওয়াসিলা ইলা ফাহিম শামাইলি () হলো ইবনে হাজার আল-হায়তামি (মৃত্যু ৯৭৪ হি) দ্বারা মুহাম্মদের একটি জীবনীগ্রন্থ, বইটি মুহাম্মাদিয়ার শামাইলের বিজ্ঞান বিষয়ক একটি বই, ইমাম তিরমিজি কর্তৃক লিখিত শামাইল আল-মুহাম্মাদিয়া বইটি হলো উল্লেখিত বইটির একটি ব্যাখ্যামূলক গ্রন্থ।   বইটি লেখার কারণ  ইবনে হাজার আল-হায়তামি বইটির ভূমিকায় বলেন:أشرف الوسائل، ابن حجر الهيتمي، ص31   বিষয়বস্তু  নবীজির গুণাবলি, যেমন চেহারা, আচরণ, নামাজ, হজ, এমনকি তার মুজিজা নিয়ে বিস্তারিত বর্ণনা রয়েছে। বইটি খুবই পাণ্ডিত্যপূর্ণ, হাদিসের সনদ পরীক্ষা করে, শব্দের মানে ব্যাখ্যা করে। বইটি ১৯৯৮ সালে দারুল কুতুবুল ইলমিয়া বৈরুত থেকে ছাপা হয়েছে। বইটির পিডিএফ ভার্সনে প্রায় ৬০০ পৃষ্ঠা রয়েছে। বইটি মাকতাবাতুশ শামেলা, কুতুব পিডিএফ নামক ওয়েবসাইটে উল্লেখিত রয়েছে।   আরো দেখুন    মুরশিদুল মুহতার ইলা খাসায়িসিল মুহতার  লাও কান বাইনানা  দালাইলুল খাইরাত   তথ্যসূত্র    বহিঃসংযোগ   আর্কাইভ.কম সাইটে বই  বিষয়শ্রেণী:সুন্নি সাহিত্য বিষয়শ্রেণী:ইসলামি গ্রন্থ বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:ইবনে হাজার আল হায়তামির বই বিষয়শ্রেণী:আরবি ভাষার বই বিষয়শ্রেণী:১০ম শতাব্দীতে ইসলাম বিষয়শ্রেণী:১০ম শতাব্দীতে মিশরে প্রতিষ্ঠিত বিষয়শ্রেণী:মুহাম্মাদের বৈশিষ্ট্যবিদ্যার উপর বই
নয়া দৌর (, ) মহেশ ভাট পরিচালিত ১৯৭৮ সালের ভারতীয় হিন্দি ভাষার চলচ্চিত্র। এতে শ্রেষ্ঠাংশে অভিনয় করেছেন ঋষি কাপুর, ভাবনা ভাট, ড্যানি ডেনজংপা, ফরিদা জালাল, রঞ্জিত, মদন পুরি ও ওম প্রকাশ। চলচ্চিত্রটির সঙ্গীতায়োজন করেছেন রাহুল দেব বর্মণ। চলচ্চিত্রটি বক্স অফিসে ব্যবসায়িকভাবে ব্যর্থ হয়।  অভিনয়শিল্পীদল  ঋষি কাপুর - মহেশ চোপড়া  ভাবনা ভাট - কিরণ মেহতা  ড্যানি ডেনজংপা - মার্ক  ফরিদা জালাল - জেনি  রঞ্জিত - রনি  মদন পুরি - মেহতা সাব  ওম প্রকাশ - চোপড়া সাব  পূর্ণিমা - শান্তি চোপড়া  শ্রীরাম লাগু - জেনির বাবা  পৈন্তাল - মাঙ্গু  পিঞ্চু কাপুর - ধরমদাস  ডি. কে. সাপরু - হোটেলের ম্যানেজার  শরৎ সাক্সেনা - রনির গুন্ডা  রাজ তিলক - রনির গুন্ডা  লিনা দাস - কাবারে নৃত্যশিল্পী  সঙ্গীত নয়া দৌর চলচ্চিত্রের সঙ্গীতায়োজন করেছেন রাহুল দেব বর্মণ এবং গানের গীত লিখেছেন আনন্দ বকশী। এই চলচ্চিত্রের অভিনেতা ড্যানি ডেনজংপা "মুঝে দোস্তোঁ তুম গলে সে লাগা লো" গানে মোহাম্মদ রফির সাথে এবং "পানি কে বদলে মেঁ পিকার শরাব" গানে কিশোর কুমারের সাথে কণ্ঠ দেন।  তথ্যসূত্র  বহিঃসংযোগ     বিষয়শ্রেণী:১৯৭৮-এর চলচ্চিত্র বিষয়শ্রেণী:১৯৭৮-এর প্রণয়ধর্মী চলচ্চিত্র বিষয়শ্রেণী:১৯৭০-এর দশকের ভারতীয় চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:মহেশ ভাট পরিচালিত চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র
শামীমা হারুন লুবনা বাংলাদেশের চট্রগ্রাম জেলার রাজনীতিবিদ যিনি সংরক্ষিত মহিলা আসনের বর্তমান সংসদ সদস্য।  তিনি বর্তমানে দক্ষিণ জেলা মহিলা আওয়ামী লীগের সাধারণ সম্পাদক হিসেবে দায়িত্ব পালন করছেন।     প্রাথমিক জীবন  লুবনার বাবা ভাষাসৈনিক আবদুল্লাহ আল হারুন ছিলেন মুক্তিযুদ্ধের অন্যতম সংগঠক। ১৯৭০ সালে রাউজান থেকে তিনি প্রাদেশিক পরিষদের সদস্য নির্বাচিত হয়েছিলেন।   তথ্যসূত্র   বিষয়শ্রেণী:জাতীয় সংসদের মহিলা সদস্য বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের সংরক্ষিত মহিলা আসনের সদস্য
এ টি এম নুরুল বশর চৌধুরী বাংলাদেশের কক্সবাজার জেলার রাজনীতিবিদ ও কক্সবাজার-২ (কুতুবদিয়া-মহেশখালী) আসনের সাবেক সংসদ সদস্য।   জন্ম ও প্রাথমিক জীবন  এ টি এম নুরুল বশর চৌধুরী কক্সবাজার জেলার কুতুবদিয়া উপজেলার আলী আকবর ডেইল ইউনিয়নে জন্মগ্রহণ করেন।   রাজনৈতিক জীবন  নুরুল বশর চৌধুরী কক্সবাজার জেলা বিএনপির সিনিয়র সহসভাপতি ও সাবেক সাধারণ সম্পাদক। তিনি কুতুবদিয়া উপজেলা পরিষদের চেয়ারম্যান ও পরপর ৫ মেয়াদে আলী আকবর ডেইল ইউনিয়নের নির্বাচিত চেয়ারম্যান ছিলেন।  ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়ন নিয়ে কক্সবাজার-২ (কুতুবদিয়া-মহেশখালী) আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:কক্সবাজার জেলার ব্যক্তি বিষয়শ্রেণী:উপজেলা পরিষদের চেয়ারম্যান
thumb|right|এভারিস্তে গ্যালোয়া (১৮১১-১৮৩২)  বিমূর্ত বীজগণিতে গ্যালোয়া তত্ত্ব হচ্ছে  এভারিস্তে গ্যালোয়ার নামে নামাঙ্কিত একটি তত্ত্ব যা ফিল্ড তত্ত্ব ও গ্রুপ তত্ত্বর মাঝে সম্পর্ক প্রতিষ্ঠা করেছে। এই তত্ত্ব ব্যবহার করে ফিল্ড তত্ত্বের অনেক সমস্যাকে গ্রুপ তত্ত্বের সমস্যায় রূপান্তর করা যায়, যেগুলো খানিকটা সরল এবং অধিকতর বোধগম্য।  গ্যালোয়া বিন্যাস গ্রুপ ব্যবহার করে বহুপদীর বীজগুলো কীভাবে একে অন্যের সাথে সম্পর্কযুক্ত তা দেখাতে গিয়ে এই তত্ত্বের অবতারণা করেন। তবে গ্যালোয়া তত্ত্বের আধুনিক প্রকাশভঙ্গি তৈরি করেছেন রিচার্ড ডেডেকিন্ড, ক্রোনেচকার, এমিল আর্টিন প্রমুখ ব্যক্তিগণ।  কিছু চিরায়ত সমস্যায় ব্যবহার  গ্যালোয়া তত্ত্বের জন্ম হয়েছিল নিচের একটি প্রশ্নের দ্বারা অনুপ্রাণিত হয়ে: (যার উত্তরকে আমরা জানি আবেল-রুফিনি উপপাদ্য বলে)  কেন পঞ্চঘাতী বা উচ্চতর বহুপদীর বীজ বের করার কোন সূত্র নেই যেটাতে শুধু বহুপদীর সহগগুলোর মান জানা থাকলেই বীজগাণিতিক প্রক্রিয়ার সাহায্যে বীজ বের হয়ে আসবে? কেন শুধু পাঁচের কম ঘাত হলেই এমন সূত্র বানানো সম্ভব?  গ্যালোয়া তত্ত্ব শুধু এই প্রশ্নের চমৎকার উত্তরই দেয় না, বরঞ্চ এটি এও ব্যাখ্যা করে কেন পাঁচের কম ঘাতের জন্য এমন সূত্র থাকে আর কেনই বা সূত্রগুলো এমন রূপ নেয়। গ্যালয়া তত্ত্ব এমনকি এটাও বলে কখন একটি উচ্চ ঘাতের সমীকরণের সমাধান বের করা সম্ভব।   ইতিহাস   আরও দেখুন Reed–Solomon error correction Differential Galois theory Grothendieck's Galois theory   তথ্যসূত্র     (Reprinting of second revised edition of 1944, The University of Notre Dame Press).   .   (Galois' original paper, with extensive background and commentary.)       (Chapter 4 gives an introduction to the field-theoretic approach to Galois theory.)   (This book introduces the reader to the Galois theory  of Grothendieck, and some generalisations, leading to Galois groupoids.)          .   English translation (of 2nd revised edition):  (Later republished in English by Springer under the title "Algebra".)      বহিঃসংযোগ  কিছু টিউটোরিয়াল:  http://www.math.niu.edu/~beachy/aaol/galois.html   http://nrich.maths.org/public/viewer.php?obj_id=1422  http://www.jmilne.org/math/CourseNotes/ft.html  অনলাইনে বই পাওয়া যাবে এখানে:  http://www.galois-group.net/  *
আশা মেহরিন আমিন হচ্ছেন একজন বাংলাদেশী সাংবাদিক, লেখিকা এবং সাপ্তাহিক স্টারের সম্পাদিকা।   জীবনী  আশা মেহরিন আমিন বাংলাদেশের ঢাকায় জন্মগ্রহণ করেন। তিনি যুক্তরাষ্ট্রের, বোস্টন কলেজ, ম্যাসাচুসেটসে ১৯৯১ সালে ব্যাচেলর অফ সাইন্সে অধ্যয়ন করেন। ১৯৯১ সালের জুন মাসে তিনি বাংলাদেশের সবথেকে প্রচার হওয়া ইংরেজি পত্রিকা দ্য ডেইলি স্টারের একজন স্বনামধন্য লেখিকা হিসেবে কর্মজীবন শুরু করেন। তিনি ইউনিভার্সিটি অব ক্যালিফোর্নিয়া, বার্কলে থেকে সাংবাদিকতায় ফেলোশিপ অর্জন করেন, যেখানে ১৯৯৩ সালে তিনি পরিবেশ ও অনুসন্ধানমূলক সাংবাদিকতায় অধ্যয়ন করছিলেন। তিনি দ্য ডেইলি স্টার কর্তৃক প্রকাশিত, সপ্তাহিক স্টার পত্রিকার সম্পাদিকা হিসেবে ১৯৯৬ সাল থেকে দায়িত্ব পালন করছেন। পোস্টস্ক্রিপ্ট নামক ম্যাগাজিনে তিনি তার নিজস্ব ব্যঙ্গাত্মক কলাম প্রকাশ করেন এবং পত্রিকায় নো স্ট্রিংস এটাচ্‌ড নামে সাম্প্রতিক বিষয় নিয়ে একটি কলাম লিখেন। তিনি সম্পাদকীয়টির ডেপুটি সম্পাদক এবং দ্য ডেইলি স্টারের সম্পাদকীয় পাতার বিপরীত অংশে কাজ করছেন।   ব্যক্তিগত জীবন  আশা মেহরিন আমিন বিবাহিতা এবং এক সন্তানের জননী। তার মা, রাজিয়া খান আমিন, একজন সাংবাদিক এবং ঢাকা বিশ্ববিদ্যালয়ের অধ্যাপিকা ছিলেন এবং তার নানা, মৌলভি তমিজউদ্দিন খান, পাকিস্তান জাতীয় পরিষদের স্পিকার ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী নারী সাংবাদিক বিষয়শ্রেণী:বাংলাদেশী লেখিকা বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:বোস্টন কলেজের প্রাক্তন শিক্ষার্থী বিষয়শ্রেণী:ঢাকার ব্যক্তি
চুম দারাং হলেন একজন ভারতীয় মডেল, অভিনেত্রী, সামাজিক কর্মী, উদ্যোক্তা এবং সুন্দরী প্রতিযোগিতার শিরোপাধারী। তিনি ২০১০ সালে মিস এএপিএসইউ-এর মুকুট জয়লাভ করেছেন এবং পরবর্তীকালে মিস আর্থ ইন্ডিয়া ২০১৬ এবং মিস এশিয়া ওয়ার্ল্ড ২০১৭-এ ভারতের প্রতিনিধিত্ব করেছিলেন। তিনি বাধাই দো এবং বিগ বস ১৮-এ অংশগ্রহণ করার মাধ্যমে পরিচিতি লাভ করেছেন।  সুন্দরী প্রতিযোগিতা ২০০৭ সালে মাত্র ১৬ বছর বয়সে সুন্দরী প্রতিযোগিতার প্রতি চুমের আগ্রহ শুরু হয়। তার যাত্রার একটি বড় মোর ছিল ২০১০ সালে মিস এএপিএসইউ জয়লাভ করা। পরবর্তীকালে তিনি বিভিন্ন জাতীয় ও আন্তর্জাতিক সুন্দরী প্রতিযোগিতায় অংশগ্রহণ করেছেন। তিনি মিস নর্থ ইস্ট ডিভা ২০১৪-এর চূড়ান্ত প্রতিযোগী ছিলেন।  ২০১৫ সালে, তিনি মিস হিমালয় প্রতিযোগিতায় দ্বিতীয় রানার-আপ হয়েছিলেন। অতঃপর চুম মিস আর্থ ইন্ডিয়া ২০১৬ প্রতিযোগিতায় অংশগ্রহণ করেছিলেন, যা মিস আর্থের প্রতিনিধি নির্বাচন করে। তিনি মিস আর্থ ইন্ডিয়া ওয়াটার ২০১৬-এর খেতাব জয়লাভ করেছিলেন। তিনি মিস এশিয়া ওয়ার্ল্ড ২০১৭ সুন্দরী প্রতিযোগিতায় ভারতের প্রতিনিধিত্ব করেছিলেন, যেখানে তিনি ২৪টি দেশের প্রতিযোগীদের সাথে প্রতিদ্বন্দ্বিতা করেছিলেন। উক্ত প্রতিযোগিতায় তিনি পঞ্চম স্থান অর্জন করেন এবং মিস ইন্টারনেট খেতাব জয়লাভ করেছিলেন। চুম মিস টায়রা ইন্ডিয়া ইন্টারন্যাশনাল ২০১৭-এর মুকুট জয়লাভ করছেন। তিনি "মিস স্পোর্টস গিয়ার" এবং "মিস বেস্ট ন্যাশনাল কস্টিউম" নামে দুটি খেতাবও জয়লাভ করেছিলেন।  অভিনয় ২০২০ সালে, অবিনাশ অরুণ এবং প্রসিত রায় পরিচালিত অ্যামাজন প্রাইম ভিডিওর পাতাল লোক ধারাবাহিকের মাধ্যমে চুম অভিনয় জগতে অভিষেক করেছেন।  ২০২২ সালে, তিনি বাধাই দো চলচ্চিত্রের মধ্য দিয়ে বলিউডে অভিষেক করেছেন, যেখানে তিনি ভূমি পেডনেকর এবং রাজকুমার রাওয়ের পাশাপাশি একটি গুরুত্বপূর্ণ চরিত্রে অভিনয় করেছিলেন। চলচ্চিত্রটিতে তার সমকামী সঙ্গীর চরিত্রে অভিনয় তার সংবেদনশীলতা এবং সত্যতার জন্য অত্যন্ত প্রশংসিত হয়েছিল, যা তাকে ভারতীয় চলচ্চিত্র শিল্পে উদীয়মান প্রতিভা হিসেবে স্বীকৃতি অর্জন করেছিল। একই বছর, তিনি সঞ্জয় লীলা ভণশালীর গঙ্গুবাই কাঠিয়াওয়াডিতেও অভিনয় করেছেন, যেখানে তিনি একজন পতিতার ভূমিকায় অভিনয় করেছিলেন।  অন্যান্য কাজ চুম তার জন্মভূমি পাসিঘাটে নিজের ক্যাফে "ক্যাফে চু" পরিচালনা করেন। একজন সমাজকর্মী হিসেবে চুমকে তার কাজের জন্য অরুণাচল প্রদেশের রাজ্যপাল স্বীকৃতি দিয়েছিলেন।  অভিনয়ের তালিকা চলচ্চিত্র  বছরশিরোনাম চরিত্র সূত্র২০২২বাধাই দোরিমঝিম জংকিগঙ্গুবাই কাঠিয়াওয়াডিচুম  টেলিভিশন  বছরশিরোনাম চরিত্র টীকা সূত্র২০২০পাতাল লোকতথ্য-বাণিজ্যিক মেয়ে২০২৪–২০২৫বিগ বস ১৮প্রতিযোগী৪র্থ রানার-আপ  তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পূর্ব সিয়াং জেলার ব্যক্তি
থাম্ব  ইসাখেল তহসিল (), পাকিস্তানের পাঞ্জাব প্রদেশের মিয়ানওয়ালী জেলার একটি প্রশাসনিক উপবিভাজন তহসিল। ইসাখেল হচ্ছে শহরটির কেন্দ্রীয় তহসিল সদর দপ্তর যেখান থেকে প্রশাসনিকভাবে ৩টি পৌরসভার কমিটি ১৩ ইউনিয়ন পরিষদ পরিচালিত হয়ে থাকে।   প্রশাসন  ইসাখেল তহসিল প্রশাসনিকভাবে ৩টি পৌরসভার কমিটি (১) এমসি ইসাখেল (২) এমসি কামার মুশানী (৩) এমসি কাল বাগ এবং ১৩টি ইউনিয়ন পরিষদে বিভক্ত করা হয়েছে। নিম্নে দেওয়া হলো:  চপরি  খাগলান ওয়ালা  কালওয়ান ওয়ালা  কালুর শরীফ  কামার মুশনি পাক্কা  কোট চাঁদনা  মান্দা খেল  সুলতান খেল  তাবিসার  তানিখেল  তোলা ভঙ্গী খেল  ট্রাগ  ভাঞ্জারী   ভাষা  এখানকার মানুষজন বেশিরভাগ সরাইকি, পশতু এবং উর্দু ভাষায় কথা বলে থাকে   তথ্যসূত্র    বহিঃসংযোগ   Early history of Niazi tribe  Niazi Chiefs in the Mughal empire   বিষয়শ্রেণী:মিয়ানওয়ালী জেলা